
הוועדה לזכויות הילד 
 28/02/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 171 >
 מישיבת הוועדה לזכויות הילד 
 יום שלישי, ה' באדר התשע"ב (28 בפברואר 2012), שעה 12:00

<סיור בחנויות צעצועים בירושלים>
<היו"ר זבולון אורלב:>
אני פותח את ביקור הוועדה לזכויות הילד בחנויות צעצועים לקראת חג פורים, לראות שאכן מקפידים לא למכור צעצועים מסוכנים. איתנו נמצאים אנשי משרד התמ"ת (התעשייה, המסחר והתעסוקה) שמופקדים על העניין, עם אנשי מכון התקנים. אני אומר לנוכחים שאנחנו נכנסים למשטר של ישיבה. 

עכשיו תתחיל להסביר לי, מר גרישה. 

<גרישה דויטש:>
כן, חשוב להסביר שהצעצועים ככלל הם צעצועים לא מסוכנים, צעצועים שניתן לשחק בהם והצעצועים האלה הם במסגרת תקן רשמי שמספרו 562, תקן לצעצועים. יחד עם זאת התקן בעצם נותן הכשר לצעצוע. אם צעצוע מתאים לתקן, אז הוא צעצוע שניתן לשחק בו.

<היו"ר זבולון אורלב:>
האישור שהוא לא מסוכן, שהוא לא דליק, שהוא לא מפרק חומרים רעילים. הוא לא מתפוצץ. 

<גרישה דויטש:>
כן, אם הוא מתאים לתקן. יחד עם זאת יש מושג, כמושג רוחבי, צעצועים מסוכנים. אלה צעצועים שהם מחוץ לתקן בהגדרה, למשל חזיזים, נפצים ודברים נוספים, וישראל אצלנו במשרד הוא זה שאחראי על הנושא של צעצועים מסוכנים. אני, כמנהל התקינה, אחראי על הצעצועים במסגרת תקן. 

<היו"ר זבולון אורלב:>
והוא צריך לחסל את כל הצעצועים שהם מחוץ לתקן שנמכרים. 

<קריאה:>
הוא רוצה לחסל. 

<היו"ר זבולון אורלב:>
הוא מצליח לחסל? 

<קריאה:>
אה, שטויות. 

<היו"ר זבולון אורלב:>
בשכונה שלי אני כבר מראש חודש שומע פיצוצים. 

<ישראל משען:>
בשכונה שלך שקט. 

<היו"ר זבולון אורלב:>
בגבעת מרדכי? 

<ישראל משען:>
אני יודע בדיוק איפה אתה גר. 

<היו"ר זבולון אורלב:>
מה, אתה עוקב אחריי? 

<ישראל משען:>
לא, אתה עוקב אחריי. 

<היו"ר זבולון אורלב:>
לא, אבל אתה שומע  כבר פיצוצים.

<ישראל משען:>
זה בעיה בשכונות הצפוניות.

<היו"ר זבולון אורלב:>
אני מרכז ירושלים ושם אני שומע את הפיצוצים כבר... ביום שישי, ראש חודש, ידענו בשכונה שזה ראש חודש אדר, פיצוצים. 

<ישראל משען:>
את זה הפצנו בכל בתי הספר, ב-7,000 בתי ספר ובבתי הדואר.

<היו"ר זבולון אורלב:>
מה אתם עושים למנוע את הצעצועים המסוכנים האלה? 

<ישראל משען:>
פרסום, אינטרנט, הסברה בבתי הספר.

<היו"ר זבולון אורלב:>
אכיפה בחנויות?

<ישראל משען:>
יש, עכשיו, אנחנו אוכפים. יש לנו ארבע מכוניות בכל חלקי הארץ, עם פקחים, משטרה, עם העירייה, הולכים, כמובן תופסים.

<היו"ר זבולון אורלב:>
תופסים? 

<ישראל משען:>
בטח, איזה שאלה.

<היו"ר זבולון אורלב:>
יש משפטים? יש תביעות? 

<ישראל משען:>
ודאי, לפעמים יש משפטים, תביעות, החרמות.

<היו"ר זבולון אורלב:>
מה קורה לבעל חנות כזה שתופסים אותו? 

<ישראל משען:>
הקנס המרבי היום עומד על 27,000 שקל. 

<היו"ר זבולון אורלב:>
זה הכול? כדאי לו למכור צעצועים מסוכנים. 

<ישראל משען:>
בימים הקרובים הולך להיכנס חוק חדש בעקבות הפנייה של הכנסת, חוק משחקים אסורים. שם הכנסת מדברת על 202,000 שקל. 

<היו"ר זבולון אורלב:>
והצעצועים המסוכנים ייכנסו לקטגוריה הזאת? 

<ישראל משען:>
מבטלים את זה, על פי חוק הפיקוח על מצרכים ושירותים ומעבירים את זה לחוק ספציפי. 

<היו"ר זבולון אורלב:>
באיזה שלב נמצא החוק הזה? 

<ישראל משען:>
בשבוע הבא אנחנו יושבים עם משרד המשפטים כדי לגלגל את זה ואני מקווה ש... זה תלוי בכם עכשיו.

<היו"ר זבולון אורלב:>
לא, ברגע שזה יגיע לכנסת זה תלוי בנו, אבל כל עוד זה במשרדי הממשלה זה לא כל כך תלוי בנו. 
<ישראל משען:>
זה חלק מהתהליך בין משרדי ממשלה.

<היו"ר זבולון אורלב:>
כחבר כנסת אני כבר מתקרב כנראה לחוק ה-70 שלי, כשר במשך שנתיים לא העברתי אפילו חוק אחד. דרך הייסורים של שר להעביר חוק---

<ישראל משען:>
זה חוק של ממשלה אולי. 

<היו"ר זבולון אורלב:>
אנחנו אחריכם. 

סיור בחנות שעשועים 'כפר השעשועים' בשכונת תלפיות  בירושלים
<היו"ר זבולון אורלב:>
אתה המנהל? 

<ליאור ישראלי-מנהל החנות:>
כן, נעים מאוד, ליאור. 

<קריאה:>
קודם כל, כל הכבוד, זו חנות יפה. 

<ליאור ישראלי-מנהל החנות:>
תודה רבה, ברוך הבא. 

<היו"ר זבולון אורלב:>
אנחנו מהוועדה לזכויות הילד, באנו לראות איך מסתדרים עם הצעצועים, תקנים, עניינים. 

<ליאור ישראלי-מנהל החנות:>
בבקשה.

<היו"ר זבולון אורלב:>
תגיד לי, אני סבא, סבא רוצה לקנות צעצוע לילדים שלו, איך הוא יודע אם הצעצוע הזה עבר את המסלול של אישור התקן, 562? איך סבא טוב כמוני שרוצה לקנות צעצוע שהוא לא רעיל, לא מתפרק, לא מתפוצץ? איך הוא יודע שזה עבר את המסלול של התקינה? 

<ליאור ישראלי-מנהל החנות:>
כבוד חבר הכנסת, כל הצעצועים שאנחנו מחזיקים בחנות, אנחנו רשת מסודרת, רשת 'כפר השעשועים', כל המשחקים, כולל התחפושות והאביזרים לפורים, למשל אנחנו כרגע בעונת פורים, אז רוב החנות זה תחפושות ואביזרים לפורים, אבל כמו בתחפושות כן בצעצועים, כל צעצוע עובר במכון התקנים ואם אין לו את האישור של מכון התקנים הוא בכלל לא מגיע למחסנים המרכזיים של הרשת ולנו אין את האפשרות להזמין אותו משם. זאת אומרת ברגע שהסחורה מגיעה אלינו---

<היו"ר זבולון אורלב:>
אתה מקבל רק מהמחסנים המרכזיים של הרשת? 

<ליאור ישראלי-מנהל החנות:>
לא, יש את המחסנים של הרשת, יש לנו ספקי חוץ וחברות גדולות כמו ארצנו, אילנית---

<היו"ר זבולון אורלב:>
אז איך אתה יודע שמה שהוא נותן לך עבר את ה...

<ליאור ישראלי-מנהל החנות:>
קודם כל מה שמגיע באישור של הרשת, הרשת מאשרת את ספקי החוץ, אני לא יכול להזמין היום מכל ספק שאני רוצה, כל ספק חוץ שעבר את אישור הרשת, שיש לי אפשרות לרכוש ממנו סחורה, המוצרים שלו חייבים להגיע עם תו תקן. 

<היו"ר זבולון אורלב:>
אתה מחזיק פה בחנות את האישורים האלה? 

<ליאור ישראלי-מנהל החנות:>
לא. 

<היו"ר זבולון אורלב:>
זה ברשת.

<ליאור ישראלי-מנהל החנות:>
ברשת, כן. אנחנו לא מחזיקים את זה פה. 

<היו"ר זבולון אורלב:>
איפה המשרדים הראשיים? 

<ליאור ישראלי-מנהל החנות:>
המשרדים הראשיים בראש העין. 

<היו"ר זבולון אורלב:>
אם אני אבוא למשרדים הראשיים של ראש העין, אז אני אראה את ה---

<דליה ירום:>
אתה תראה תעודות בדיקה. 

<גרישה דויטש:>
אני מניח שבאחת מהחנויות פה אתה עוד תראה את האישורים. אני חושב, לפחות בתעודות המשלוח אפשר לראות מה ומי ומאיפה, מי הספק הראשי, ובמקום אפשר להגיד לגבי הספק הראשי אם הוא נבדק במכון התקנים. 

<דליה ירום:>
כפר השעשועים היא רשת והם מחזיקים תעודות בדיקה, זאת אומרת הם מקבלים מאיתנו, ממכון התקנים.
<היו"ר זבולון אורלב:>
גב' מרום היא ראש המעבדה במכון התקנים, שתכיר את כל מי שמפקח עליך. 

<ליאור ישראלי-מנהל החנות:>
אני יכול להגיד לך שלפעמים יש מוצרים שאני יודע שלוקח המון זמן עד שהם מגיעים אלינו, בעקבות הבדיקות האלה. זאת אומרת לפעמים אנחנו מחכים ממש למוצרים והם לא מגיעים בגלל שהיום נעשות יותר ויותר בדיקות. התשובה שקיבלתי לסחורה שמתעכבת הייתה שזה פשוט נבדק שוב ושוב במכון התקנים לפי סטנדרטים יותר מחמירים.

<היו"ר זבולון אורלב:>
כי החנויות יותר ויותר מתחכמות, כך אומרים לנו. 

<ליאור ישראלי-מנהל החנות:>
זה אני בטוח. תמיד אומרים, תמיד ניתן---

<היו"ר זבולון אורלב:>
ולמה בכזאת חנות לא צריך שיהיה את האישורים? מילא על כל צעצוע אין, אבל לפחות---

<קריאה:>
להתייחס לשאלה? למה אין אישורים פה? אין להם תעודת מכון התקנים שהמוצר הזה נבדק. 

<גרישה דויטש:>
כי לא מחייבים להחזיק בחנויות את האישורים האלה, החוק לא מחייב. ברגע שמתחילים בבדיקה, נכנסים לחנות, בודקים מוצרים, עולה חשד, אז מאוד---

<היו"ר זבולון אורלב:>
איך אתה יודע? אני אקח סתם צעצוע, איך אתה יודע שזה עבר או לא עבר? 

<דליה ירום:>
זה משרד הבריאות חתום. 

<קריאה:>
זה משרד הבריאות וגם יש הגבלה מגיל 16. אבל בין זה לבין---

<גרישה דויטש:>
קודם כל זה לא צעצוע, תסתכל, כתוב מעל גיל 16. 

<היו"ר זבולון אורלב:>
זה ספריי צבע לשיער. 

<קריאה:>
אתה באמת חושב שזה לא צעצוע?  

<גרישה דויטש:>
זה הוראה של ה---
<היו"ר זבולון אורלב:>
מי קבע שזה לשימוש מגיל 16? 

<גרישה דויטש:>
יצרן ויבואן, הנציג שלו. 

<היו"ר זבולון אורלב:>
הם קובעים, לא אתם קובעים. אתם לא יכולים להגיד, 'שמע, תפסיק לשחק במשחקים, עשית את זה כדי להתחמק מהבדיקה שלנו'? 

<גרישה דויטש:>
זו הוראה ברורה גם לקונה. כשקונה קונה מוצר זה לא מיועד לילדים, זה מיועד לאנשים מבוגרים. 

<קריאה:>
אבל זה נמכר בחנות צעצועים. 

<יצחק קדמן:>
זה גם לא רציני מה שאתה אומר, תסלח לי שאני אומר לך, כי מודבקות כל מיני הוראות של היצרן שנועדו להתחמק מבדיקה. למה זה מיועד? לאיזה גיל אתה חושב? לתינוקות, נכון? אתה יודע מה כתוב פה? כתוב פה 'מיועד לגיל 3 ומעלה'. זה בלוף. אתם סתם עובדים על ההורים. 

<גרישה דויטש:>
אבל תשאל איך זה נבדק במכון, תשאל את ראש המעבדה. 

<דליה ירום:>
אבל זה לא ייבדק שמגיל 3. ברגע שכתוב לי פה 18 months, אתה רואה פה? אנחנו בודקים את זה, התקן מחלק---

<יצחק קדמן:>
אז פה כתוב 18 חודש, תראי מה כתוב בעברית. 

<גרישה דויטש:>
לא מתייחסים לזה. 
<יצחק קדמן:>
מי לא מתייחס? אני הורה. 

<גרישה דויטש:>
המכון.

<יצחק קדמן:>
עזוב, אני שואל את ההורה. כתוב פה 3 שנים ומעלה.

<דליה ירום:>
לא, רגע. צריך להבחין---

<יצחק קדמן:>
מה לא? אני יודע לקרוא.

<דליה ירום:>
צריך להבחין בהוראת התקן בין גיל המשתמש שלפיו אנחנו בודקים ובאמת בודקים את כל האזהרות לפעוטות. ה'מתאים לגיל 3' הוא המשך של חלקים קטנים. זאת אומרת שימו לב, עלולים להיות פה חלקים קטנים, ללא השגחה אל תתנו לילד מתחת לגיל 3 להיות עם זה. 

<יצחק קדמן:>
אני עכשיו הורה. שאלתי אתכם מראש, אני אראה לכם עוד מעט בחנות צעצועים נוספת, שיש כמה דברים, הרעשנים האלה, שזה מיועד לתינוקות. לכתוב על זה 'מיועד לגיל 3 ומעלה' זו הטעיה של ההורה, הוא לומד לא להתייחס לזה ברצינות. 

<דליה ירום:>
לא כתוב שזה מיועד לגיל 3, כתוב 'שים לב, חלקים קטנים'. 

<ישראל משען:>
מבחינת ההתאמה. 

<יצחק קדמן:>
'מתאים לגיל 3 ומעלה'.

<דליה ירום:>
לא, אזהרת החלקים הקטנים היא עד גיל 3. 
<יצחק קדמן:>
איך זה מסתדר? 

<ליאור ישראלי-מנהל החנות:>
אני קטונתי, אבל לפי מה שהגברת פה אומרת זה המשך הבעיה. 

<היו"ר זבולון אורלב:>
הבעיה זה לא אתה. לנו יש בעיה איתם. 

<גרישה דויטש:>
נכון. היות שאנחנו בישיבת הוועדה אני מבקש להשיב לדר' קדמן. אנחנו בחנו את העניין הזה לעומק, בלי רגשות אלא בראש צלול ופנינו לתובעת הראשית של משרד התמ"ת, שהיום היא מנהלת הרשות לצרכנות הוגנת, ולא נמצאה דרך למנוע מאיש עסקים לצמצם את השוק שלו. אם הוא אומר שזה מעל גיל 3, אם הוא יכתוב מעל גיל 5 או מעל גיל 10, הוא מצמצם לכאורה את השוק שלו, כאשר אנחנו רק מוודאים שהמכון בודק את זה בהתאם לייעוד המוצר. 
<יצחק קדמן:>
גרישה, דיברנו על זה, אני אומר---

<דליה ירום:>
כתוב עד לגיל 18 חודש, זה מה שמחייב. 

<יצחק קדמן:>
אבל אני הורה, אם אני קורא אנגלית, אני קורא 18 חודש, אני קורא עברית, כתוב 3 שנים, מה את רוצה ממני לעשות? 

<גרישה דויטש:>
נכון, מודעים, מה, אתה מגלה את אמריקה? 

<היו"ר זבולון אורלב:>
אני אומר לכם שזה גם מתאים לילד בגיל 12 חודש. 

<דליה ירום:>
אבל היצרן לא חושב שזה מתאים. 

<יצחק קדמן:>
הוא חושב ככה, הוא לא רוצה שיעשו לו---

<דליה ירום:>
ואתה, כסבא אחראי, אם כתוב... לא, אין הבדל בין 12---

<קריאה:>
אבל עושים לו בדיקות. 

<דליה ירום:>
ברשותכם---

<היו"ר זבולון אורלב:>
קודם כל אני מסכים שיש בעיה בין מה שכתוב פה, 18 חודש... אין ספק שיש כאן בעיה, צריך לתת עליה את הדעת, אבל מה שכרגע היא אומרת לך, 'אני בודקת את זה לפי מה שהיצרן כתב כאן '18 חודש'. אין לך שיקול דעת להגיד, 'רגע, זה בכלל מתאים לילד בגיל חודש'?

<דליה ירום:>
אני חייבת לציין, התקן זה אותה בדיקה. עד גיל 3 שנים, בצעצועים לפעוטות כל הבדיקות הן אותו דבר, לא משנה אם זה ל-12 חודש או 18 חודש. 

<היו"ר זבולון אורלב:>
ומעל גיל 3? 

<דליה ירום:>
מעל גיל 3 זה כבר בדיקות אחרות. 

<יצחק קדמן:>
יותר מֵקֵלות.

<דליה ירום:>
יותר מקלות. 

<יצחק קדמן:>
לכן הוא כותב פה שזה מעל גיל 3. 
 <דליה ירום:>
אבל אני לא בודקת את זה, הוא כותב את זה בגלל אזהרת חלקים קטנים.

<גרישה דויטש:>
לא, הוא כותב את זה כדי להימנע מתביעה של מישהו שנפגע לכאורה. זה דורש חקיקה---

<יצחק קדמן:>
לכן גם על התחפושות כתוב 'למבוגרים בלבד'. 

<היו"ר זבולון אורלב:>
לא מפריע לכם שזה נמכר בחנות צעצועים? 

<דליה ירום:>
זה לא קשור למכון התקנים. 

<היו"ר זבולון אורלב:>
לפרוטוקול אני אומר, אני מחזיק ספריי צבע לשיער, ופה כתוב שזה לשימוש מגיל 16 ומעלה והואיל וצעצועים זה עד גיל 14... אגב, החוק שמגן על ילדים בצעצועים זה גיל 14, צריכים להעלות את הגיל. נעלה אותו, תזכיר לי. 

<דליה ירום:>
זה בתקן. 

<יצחק קדמן:>
צריך לשפר את ההגדרה של מה זה צעצוע. 

דליה ירום:

אבל אז יש בעיה. 

<היו"ר זבולון אורלב:>
שאלתי אותו, לא מפריע לכם שמוכרים את הספריי בחנות צעצועים? אז הוא מפנה אותי ללשכה המשפטית? 
<גרישה דויטש:>
ללשכה המשפטית של משרד התמ"ת. 

<היו"ר זבולון אורלב:>
גרישה אומר בשם הלשכה המשפטית שהנושא הזה נידון והתברר שאין סמכות משפטית למנוע---

<גרישה דויטש:>
מבעל עסק למכור כל דבר, נגיד מוצר חשמלי כלשהו---

<היו"ר זבולון אורלב:>
הוא יכול למכור עוגות? 

<גרישה דויטש:>
לא יודע לגבי עוגות. אוכל? אני לא יודע. 

<היו"ר זבולון אורלב:>
אוכל צריך רישיון של משרד הבריאות.

<ישראל משען:>
הוא צריך רישיון עסק דרך משרד הבריאות. 
<היו"ר זבולון אורלב:>
בטח, זה לא מעון יום. נושא הבטיחות, רק ברישיון עסק לא בודקים למשל תברואה. 

<יצחק קדמן:>
הנה, קח גם את זה. בזה כתוב, 'למבוגרים בלבד', שכידוע באים פה לחנות בהמוניהם לקנות---
<ישראל משען:>
הם עכשיו מתחפשים בפורים.

<היו"ר זבולון אורלב:>
למה הרחק מאש? 

<יצחק קדמן:>
לא, למה למבוגרים? 

<דליה ירום:>
זה לא קשור למכון התקנים. אם זה למבוגרים, אנחנו לא בודקים, זה לא מגיע אלינו בכלל. 

<יצחק קדמן:>
זה גם טריק, לכתוב 'מבוגרים בלבד' ואז לא צריך---

<גרישה דויטש:>
תלבש את זה, זה למבוגרים. 

<יצחק קדמן:>
על כל התחפושות כתוב מבוגרים. 

<גרישה דויטש:>
אז יש אחריות של אבא ואמא לקחת דבר שהוא מיועד לילד.

<יצחק קדמן:>
על הכול 'למבוגרים בלבד'. 

<היו"ר זבולון אורלב:>
לאיזה גיל זה? 

<דליה ירום:>
האמת, זה מפחיד נורא. זה על הסיפור 'עץ הנדיב', לא? 

<יצחק קדמן:>
זה מגיל 3 וזה למבוגרים בלבד. תסביר לי למה. 

<היו"ר זבולון אורלב:>
הגודל כאן והגודל כאן...

<גרישה דויטש:>
זה נבדק. זה אמור להיות נבדק.

<יצחק קדמן:>
רגע, רצית גודל של ילד? 

<היו"ר זבולון אורלב:>
רגע, אני לא עומד בקצב שלך. 

<גרישה דויטש:>
'מיועד לגיל 3 ומעלה, להרחיק ממוקד אש, אזהרה, סכנת בליעה, חנק, מכיל חלקים קטנים, יש להרחיק את שקית האריזה מהישג ידם של ילדים מסכנת חנק'. כתוב כל מה שנדרש בתקן. 

<יצחק קדמן:>
איזה חלקים קטנים יש פה? 

<דליה ירום:>
תקשיב, אם היצרן כותב אזהרת חלקים קטנים באנגלית, אני חייבת לחייב אותו לתרגם אותה גם אם אין. יש פה הוראות תקן שאני חייבת לעשות אותן. 

<יצחק קדמן:>
אמרתם שזה גדול. 

<היו"ר זבולון אורלב:>
לאט לאט, אני ממש לא מבין משהו. אני הבנתי שבצעצועים מגיל 3 אסור לתת צעצועים שיש סכנת בליעה, חנק, שלא יכילו חלקים קטנים מתפרקים ולא סכנה של שרפה. כך אני הבנתי.

<דליה ירום:>
אוקי, זה נבדק לכל התכונות האלה.

<היו"ר זבולון אורלב:>
כלומר אין סכנת אש ואין סכנת בליעה ואין סכנה של חלקים קטנים.

<דליה ירום:>
נכון. 

<היו"ר זבולון אורלב:>
הייתי קונה ומדליק את זה. 

<גרישה דויטש:>
אפשר להדליק בלי לקנות. 

<היו"ר זבולון אורלב:>
את אומרת שכל האזהרות פה זה לצורך...

<דליה ירום:>
האזהרות הן חלק מדרישות התקן. התקן אומר---

<היו"ר זבולון אורלב:>
אבל את אומרת שאין סכנה.

<דליה ירום:>
צריך להבין את הרציונל מאחרי התקן, צעצועים, ובכלל ילדים, כשהם מתחילים לשחק במשהו עלולות להיות סכנות, המטרה של התקן היא להקטין עד כמה שניתן את הסיכון בשימוש. הרי ברור לך שמוצר טקסטילי הוא דליק, הוא יידלק בסוף. השאלה אם יש מספיק זמן, ואת זה קובע התקן, שהילד יוכל להסיר את זה ממנו, והתקן גם קובע מה הוא הזמן כדי שהוא יוכל להסיר את זה ממנו ולא להיפגע. אם תעמוד פה עם הקרש, בסוף זה יידלק. זה הרעיון. בכל מקרה, התקן הוא אימוץ של תקן אירופי ומה שיפה בתקן לצעצועים, בניגוד לתקנים האחרים, שוועדת התקינה אחרי כל דרישה גם כתבה את הרציונל מאחורי זה, ממה הילד עלול להיפגע, מה אנחנו מנסים למנוע. הרי למנוע לחלוטין הם לא יוכלו, ובגלל זה נותנים אזהרות להורים. 
<היו"ר זבולון אורלב:>
תחזיר את זה למקום.

<יצחק קדמן:>
לא, אני רוצה רגע להשאיר את זה פה. תיכף אני אראה לך מה ההבדל בין שניהם. זה ודאי לילד קטן, נכון? לפי הגודל. 

<היו"ר זבולון אורלב:>
זה לא לילד קטן, אבל---

<יצחק קדמן:>
לילד. מה כתוב פה? 

<היו"ר זבולון אורלב:>
'למבוגרים בלבד', זה לא למבוגרים בלבד. 

<יצחק קדמן:>
אז זה סתם, אני אומר לך. מה ההבדל? אתה אמרת לי חלקים קטנים, זה השיניים---

<דליה ירום:>
אני לא רואה מה שמגיע למבוגרים. זה לא מגיע למכון התקנים. 

<ורד אורן:>
זה לא מגיע למכון התקנים לבדיקה בכלל. 

<גרישה דויטש:>
זה חוק הקיים, כן? 

<דליה ירום:>
אין לי מה לעשות, אני לא המחוקק. 

<היו"ר זבולון אורלב:>
תגידי, את אמא לילדים.

<קונה בחנות:>
כן, ואני בחיים לא אקנה את זה.

<היו"ר זבולון אורלב:>
אבל באיזה גיל, לפי דעתך, זה מתלבש על הראש? 

<קונה בחנות:>
זה פלסטיק כזה. 

<היו"ר זבולון אורלב:>
לא, לאיזה גיל? לגיל 4, לגיל 14? 

<קונה בחנות:>
תשים, נראה. לא יודעת. נראה לי שזה יוניסקס. 

<היו"ר זבולון אורלב:>
אבל את מסכימה איתי שזה יכול להתאים גם לילד בגיל 12? 

<קונה בחנות:>
כנראה שכן, אני מסכימה.

<היו"ר זבולון אורלב:>
אז את אומרת ככה, אם מגיעה מכולה שההוא כותב 'צעצועים למבוגרים', זה עובר.

<דליה ירום:>
זה לא בדיקת מכון התקנים. אין לי סמכות לבדוק את זה. 

<ורד אורן:>
זה לא שווק לילדים, זאת הבעיה. 

<דליה ירום:>
זה לא בסמכותנו. 

<גרישה דויטש:>
אם זה צעצוע, זה צעצוע. 

<דליה ירום:>
בסדר, אבל אסור לי לבדוק מוצר שהוא מעל לגיל 14, כי התקן לא חל עליו.

<גרישה דויטש:>
השאלה היא אחרת, עכשיו עברנו לתחום אחר, אמרנו שמכולה בכלל לא תגיע למכון. 

<היו"ר זבולון אורלב:>
היא לא תגיע, כי כתוב עליה... אף אחד לא יבדוק אם זה למבוגרים או לא למבוגרים. הנה הדרך להכניס צעצועים. 

<קריאה:>
לא, יש פה מישהו שמטפל ב...

<גרישה דויטש:>
לא, זה מגיע למכון התקנים, מכון התקנים בודק את המוצר---

<דליה ירום:>
לא. 

<גרישה דויטש:>
מסתכלים על המוצר, זה מחויב להגיע למכון התקנים ומכון התקנים בודק את המוצר---

<קריאה:>
או ניירת. 

<גרישה דויטש:>
או ניירת.

<ורד אורן:>
לא את המוצר. 

<איגור דוסקולוביץ:>
אבל הוא זה שאחראי אצלנו על עדכון תוספת שנייה לצו יבוא חופשי, בודקים מוצרים מיובאים,  מה כתוב באישור מכון התקנים.

<היו"ר זבולון אורלב:>
בסדר, אם תקבל נייר ששם יהיה כתוב---

<יצחק קדמן:>
למבוגרים בלבד.

<איגור דוסקולוביץ:>
'מסכה של פיראט, מיועדת למבוגרים בלבד'. 
<היו"ר זבולון אורלב:>
היא לא בודקת.

<איגור דוסקולוביץ:>
היא לא בודקת, היא משחררת את זה ללא בדיקה. 

<היו"ר זבולון אורלב:>
זה מה שאמרתי, היא לא רואה את המוצר, אין בדיקה לראות שזה באמת...

<יצחק קדמן:>
אין שום הבדל בין זה שזה מגיל 3 לבין זה שזה למבוגרים, לא בגודל של ההיקף, לא בדברים הקטנים. 

<היו"ר זבולון אורלב:>
יש, פה יש שערות. פה זה פחות מסוכן. 

<ורד אורן:>
הבדיקה של מכון התקנים מתייחסת לחומרים, דיברת גם על מידת הדליקות של זה---

<דליה ירום:>
היא מתייחסת להרבה מאוד דברים.

<ורד אורן:>
בעיית המסכות קיימת גם בנושא של הסדרת שדה ראייה לילדים. 

<דליה ירום:>
אם לא מתאימים לגיל המתאים---

<ורד אורן:>
נכון, לכן אני אומרת, כמו שדר' קדמן אמר, זו בעיה. המוצרים עצמם לא מותאמים.

<יצחק קדמן:>
בישיבה הקודמת אמרנו שצריך להגיד להורים, תקפידו, תראו מה אתם קונים, תסתכלו מה כתוב. אני אומר לך, בתור הורה ממוצע, אתה רואה את הדברים האלה, אחד לגיל 3, אחד למבוגרים בלבד, אני כבר לא מאמין לשום דבר. 

<היו"ר זבולון אורלב:>
איפה התחפושות? 

<קריאה:>
בחוץ. 

<היו"ר זבולון אורלב:>
מה זה, בגדים? 

<ליאור ישראלי-מנהל החנות:>
יש בגדים לבנים, לבנות. 

<היו"ר זבולון אורלב:>
איפה מכון התקנים? תחפושות כאלה גם נבדקות, כשזה בגדים? 

<דליה ירום:>
כן, בטח. 

<היו"ר זבולון אורלב:>
מה בודקים פה? את הדליקות שלהם? 

<דליה ירום:>
בעיקר דליקות, חלקים קטנים, אם יש, חלקים בולטים, אבל שוב, אני רוצה להדגיש את נושא הדליקות. זה לא שזה לא דליק לחלוטין, זה שזה מכיל חומר מעכב בעירה. 

<היו"ר זבולון אורלב:>
כי גם הבד הזה הוא דליק.

<דליה ירום:>
ההבדל בין זה לזה הוא שזה מכיל חומר מעכב בעירה. התקן מחייב שזה יכיל חומר מעכב בעירה ואנחנו בודקים את זה גם אחרי כביסה. 

<היו"ר זבולון אורלב:>
בגדים רגילים לתינוקות? 

<דליה ירום:>
אין תקן בישראל לבגדי תינוקות.

<היו"ר זבולון אורלב:>
אין תקן, זה יכול להיות דליק.

<דליה ירום:>
יכול להיות.

<היו"ר זבולון אורלב:>
זה נבדק והבגד הרגיל לא נבדק. 

<דליה ירום:>
נכון. אני אגיד לך, פה הסיכון לחשיפה, בעיקר בגלל ה... זה עוד נשאר גם מהתקופה של הקפצונים שהיו פולטים גיצים. 

<היו"ר זבולון אורלב:>
עכשיו שוב חוזרת פה כל הזמן השאלה, אני לא ב'כפר השעשועים', אומר לי המנהל שיש רשת והכול בסדר, אבל אדם לוקח את זה, אין לו שום אינדיקציה לדעת אם זה עבר מכון תקנים, לא עבר מכון תקנים. 

<דליה ירום:>
לא, אבל יש לנו המון שאלות על זה, דרך אגב, באחרונה.

<היו"ר זבולון אורלב:>
אני רוצה להגן עליו, שמי שהם בסדר, שיבואו לקנות רק מאלה שבסדר ולא כל מיני פיראטים. אני מניח שאתם יוצאים ניזוקים על ידי כל מיני פיראטים.

<ליאור ישראלי-מנהל החנות:>
בוודאי. אנחנו רוצים לדעת שאל"ף, שמה שאנחנו מוכרים, גם אנחנו הורים לילדים וגם לנו חשוב שמי שקונה תחפושת יהיה רגוע, לא רוצה להיות אחראי לאף חיים של שום ילד.
<היו"ר זבולון אורלב:>
פה לא, אבל שהוא יידע שהוא נבדק. שמעת מה שהיא אומרת, שאומרים שזה לא דליק, זה עדיין דליק, אבל אלה הצעצועים. איפה הצעצועים המפורסמים, האקדחים וכל אלה? הסכינים והפטישים. 
<ליאור ישראלי-מנהל החנות:>
אחרינו.

<היו"ר זבולון אורלב:>
כמה עולה כזו תחפושת? 

<ליאור ישראלי-מנהל החנות:>
זו עולה 130  שקלים. 

<היו"ר זבולון אורלב:>
אלה האקדחים? 

<ישראל משען:>
כל הכלים האלה בלי הסימן האדום הזה, זה לא נכנס. אנחנו אוספים את כל הכלים שהם דומים למה שקניתי.

<היו"ר זבולון אורלב:>
זה דומה ליריחו. 

<ישראל משען:>
לא, אבל יש לך את הצו... והוא רואה. זה פיקות. אנחנו בודקים את הפיקות. 

<היו"ר זבולון אורלב:>
מה זה פיקות? 

<ישראל משען:>
קפצונים. 

<היו"ר זבולון אורלב:>
קפצונים מותרים? 

<ישראל משען:>
כן. הם עוברים את מכון התקנים ואין בעיה. אי אפשר לאסור את הכול. 

<היו"ר זבולון אורלב:>
זה הקפצונים?

<ליאור ישראלי-מנהל החנות:>
פיקות.

<דליה ירום:>
אין יותר קפצונים. כשהיינו ילדים היה את הסלילים האלה---

<היו"ר זבולון אורלב:>
זה עובר בדיקה שלכם? 

<דליה ירום:>
כן. 

<אורלי לביד-ברזל:>
אבל זה מתפוצץ לילדים בכיס, בילקוט. 

<דליה ירום:>
אנחנו כותבים אזהרה.
<אורלי לביד-ברזל:>
כן, אבל אלה ילדים.

<דליה ירום:>
בסדר, אבל כשאת מלמדת ילד שלך לחצות את הכביש, את מלמדת. כשאת נותנת לו פיקות, את צריכה ללמד אותו לא לשים בכיס. 
<היו"ר זבולון אורלב:>
אני מקשיב ל'בטרם', מה את מציעה? 

<אורלי לביד-ברזל:>
אני אומרת שלחצות כביש זו דוגמה מצוינת, הילד חייב. לשחק בפיקות הוא לא חייב.

<היו"ר זבולון אורלב:>
מה אתם מציעים?

<דליה ירום:>
את רוצה שיאסרו לשחק בפיקות? 

<אורלי לביד-ברזל:>
אני חושבת שהמוצר הזה מיותר. 

<היו"ר זבולון אורלב:>
אם זה היה תלוי ב'בטרם', הייתם אומרים תאסרו על הדבר הזה. 

<אורלי לביד-ברזל:>
איזה תועלת זה מביא? 

<היו"ר זבולון אורלב:>
יש לי שאלה, יש נתונים כמה ילדים נפצעו, יש דיווח מחדרי מיון? 

<אורלי לביד-ברזל:>
יש נתונים על כוויות, אפשר לבדוק את העניין של הפיקות באופן ספציפי. 

<היו"ר זבולון אורלב:>
כשיהיו לך נתונים, תראי לי. 

<אורלי לביד-ברזל:>
אנחנו נעביר לך. אני חייבת לומר שיש ירידה במקרים לאורך השנים, כנראה בגלל הקפדה ואכיפה, אבל יש מקרים. 

<ישראל משען:>
השבוע היה לנו סיפור באור יהודה, ילד התפוצץ עם הפיקות ואז שמנו את הכול, שלחנו למכון התקנים והסתבר באמת שהוא לא עומד בתקן ואנחנו הולכים כנראה להגיש תביעה נגדו.

<היו"ר זבולון אורלב:>
תגיד לי, כמו שיש פה סימן של הכתום, זה סימן שזה נבדק, כן? 
<ישראל משען:>
לא, זה לא סימן. זה סימן שזה מאושר לשיווק. 

<היו"ר זבולון אורלב:>
מאושר לשיווק, מה ההבדל בין נבדק למאושר? 

<ישראל משען:>
כשיש חור פה ובלי זה הוא נטען בכדורים והוא נדרך, אנחנו אוסרים. 

<היו"ר זבולון אורלב:>
מי שם את ה---

<ישראל משען:>
היבואן. 

<היו"ר זבולון אורלב:>
ואם הוא לא היה שם את זה, לא היית מאשר? 

<ישראל משען:>
לא היינו מכניסים משהו דומה ל---
<היו"ר זבולון אורלב:>
זה אתה או היא? 

<דליה ירום:>
אנחנו. 

<היו"ר זבולון אורלב:>
לא היית מאשרת את הדבר הזה. 

<ישראל משען:>
אנחנו בוועדה לא מאשרים להכניס אותו בכלל.

<היו"ר זבולון אורלב:>
יפה, למה פה גם אי אפשר לעשות איזה נצרה כזאת? אין דרך לחייב נצרה או משהו כזה? 

<ישראל משען:>
זו בדיקה של מכון התקנים.

<דליה ירום:>
אני חייבת להגיד משהו על הפיקות. הפיקות עברו לא מעט גלגולים במערכות התקינה בעולם. דרך אגב, הן מותרות לשיווק בכל העולם, הן מתאימות לתקן EM71 שהוא התקן האירופי שמדינת ישראל אימצה, הפיקות גם מופיעות ב-ASTM. כמות חומר הנפץ בפיקה כפיקה היא נמוכה ואת זה גם כותבת ועדת התקינה, מצד אחד, מצד שני מתי זה מסוכן? כשהם מאוגדים ביחד, וכאן נתבקשו לתת אזהרה להורים שלא ישמרו אותם מאוגדים ביחד ולא לשים בכיס. 

<אורלי לביד-ברזל:>
לא לשים בכיס ולא לשים בילקוט שהוא זורק בכיתה, אבל זה ילדים. אולי נותנים להם גזרות שהם לא יכולים לעמוד בהן. 
<היו"ר זבולון אורלב:>
את תספקי לי נתונים ולפי זה נשקול את עמדתנו. 

<אורלי לביד-ברזל:>
יש עלייה בפניות למיון בפורים. 

<דליה ירום:>
דרך אגב, אנחנו בודקים גם שזה לא עושה יותר מדי רעש, אם זה מעניין אתכם.

<היו"ר זבולון אורלב:>
את זה אפשר להכניס לכנסת.

איפה הרובים הארוכים? 

<דליה ירום:>
אני חייבת להגיד שבניגוד לדברים האחרים--- 

<היו"ר זבולון אורלב:>
אם פוסלים את זה, פוסלים גם את האקדחים, כי אף אחד לא יקנה אקדחים. לאקדחים אחרים יש גם פיקות או שזה---

<ישראל משען:>
ודאי, זה פיקות הכול. 

<היו"ר זבולון אורלב:>
30 שקלים. 

<קריאה:>
זה יקר.

<ישראל משען:>
בשוק מוכרים ב-10 שקלים. 

<היו"ר זבולון אורלב:>
אבל בשוק כנראה זה לא עבר---

<ישראל משען:>
נכון, זה לא עבר---

<היו"ר זבולון אורלב:>
היינו צריכים ללכת לשוק. 

<ישראל משען:>
לא כדאי. 

<היו"ר זבולון אורלב:>
לא כדאי? למה? ירגמו אותנו באבנים? 

<ישראל משען:>
לא יודע אם ירגמו, אבל---

<היו"ר זבולון אורלב:>
יש לי משמר. 

<ישראל משען:>
זו לא הבעיה שלנו, בשווקים---

<אורלי לביד-ברזל:>
אין ספק שאתה גם תמצא שם שלל רב. 

<ישראל משען:>
זאת הבעיה שלנו, בשווקים, בקרבת בתי כנסת, ישיבות. 

<היו"ר זבולון אורלב:>
אולי נצטרף לאיזה סיור עם המשטרה איתכם? 

<ישראל משען:>
בוא עכשיו. יש סיור עכשיו---

<היו"ר זבולון אורלב:>
איפה בעל החנות? אני לא רוצה להפריע לליאור, ליאור פה למכור, אבל הואיל ואני לא קונה את זה, אז... 

<יצחק קדמן:>
במודעה הבאה שלך בעיתון תשים 'אפילו ועדת הכנסת הייתה פה'.

<היו"ר זבולון אורלב:>
הוועדה לזכויות הילד. 

<גרישה דויטש:>
אנחנו מדברים פה על אירוסול, על ספריי. הייתה לנו בעיה עם ספריי שלג, נכון? רוב הזמן? 

<היו"ר זבולון אורלב:>
נכון.

<גרישה דויטש:>
פניתי אליך גם בזמנו, זה היה לא פשוט עם זה,  חוקים עירוניים וכן הלאה. עכשיו חל שינוי בתקן מיכלים לאירוסולים, 742. הוא אוסר שימוש באירוסולים לילדים עד גיל 14, רק מעל גיל 14, יותר לא יהיה. זאת אומרת ב-562 עכשיו במקביל, זאת הרוויזיה המקבילה, ומ-562 נושא של ספריי שלג יוצא בכלל מתקן הצעצועים. הוא הופך להיות  לצעצוע מסוכן, אם הוא לילדים.

<היו"ר זבולון אורלב:>
אם הוא צעצוע מסוכן, אז---

<גרישה דויטש:>
אסור שיגיע למדפים, ומה נשאר לך כיושב ראש הוועדה לעשות? לדאוג שבחנויות המיועדות לילדים באמת לא ימכרו דברים למבוגרים.

<היו"ר זבולון אורלב:>
זה הוא צריך לדאוג.

<גרישה דויטש:>
לא, היום החוק הזה מאפשר להם. 

<היו"ר זבולון אורלב:>
אבל אמרת---

<גרישה דויטש:>
נגיד זה עומד פה, כתוב שזה למבוגרים. אנחנו בזמנו ניסינו לעשות משהו, לא הצלחנו.

<היו"ר זבולון אורלב:>
לא הבנתי, הספריי שלג הוא מותר למבוגרים ואסור כצעצוע? 

<גרישה דויטש:>
נכון. מ-1 באפריל.

<היו"ר זבולון אורלב:>
אז הוא יכתוב פה 'דוכן למבוגרים' וישים פה את ספריי השלג.

<גרישה דויטש:>
אז צריך למנוע, כמו שאמר גם דר' קדמן, למנוע שבחנויות המיועדות בהגדרה לילדים ימכרו דברים. זה כמו עם חברות האלה, חברות בת, חברות אם.

<היו"ר זבולון אורלב:>
אגב, זה כמו שאסור למכור אלכוהול לילדים, אבל הבעיה שהאבא שלו קונה לו. זו הבעיה. 

מה זה? 

<ישראל משען:>
יש חוק עזר עירוני שאוסר עליהם למכור את התרסיסים. זה בסדר, אין בעיה, במקרים כאלה שאין את הדבר הזה, אנחנו מחרימים את זה. 

<היו"ר זבולון אורלב:>
לאיזה גיל זה מתאים? 

<ישראל משען:>
יש מאחורה. 

<היו"ר זבולון אורלב:>
כמה זה עולה? 50 שקל. לא יודע, למה אומרים שלאנשים אין כסף? אם אין את זה, אז מה? 

<ישראל משען:>
אם אין את זה, אז אנחנו מחרימים את זה, אנחנו אוסרים למכור ב... 

<קונה בחנות:>
מי שקונה שניים, מקבל הנחה? 

<ליאור ישראלי-מנהל החנות:>
כן, שניים פלוס אחד. יש הרבה הנחות ומבצעים. 

<היו"ר זבולון אורלב:>
אסור לך בביקור הזה לעשות הנחה לאף אחד. 

זו אזהרה 'מגיל 3 ומעלה, צעצועים, עלול להכיל חלקים קטנים וכדורים קטנים---

<ישראל משען:>
זו המדבקה הקבועה.

<היו"ר זבולון אורלב:>
איפה כדורים קטנים? 

<דליה ירום:>
היא לא מדבקה קבועה, לא נכון, ישראל. 

<היו"ר זבולון אורלב:>
איפה יש כדורים קטנים? 

<דליה ירום:>
יכול להיות שכשהביאו לנו היה. התקן מחייב לתרגם אחת לאחת את אזהרות היצרן, אנחנו לא יכולים לדעת מה יש---

<היו"ר זבולון אורלב:>
מה שכתוב באנגלית? 

<דליה ירום:>
מה שכתוב בדרך כלל כתוב בהרבה מאוד שפות ומה שכתוב בשפות אחרות חייב להיות כתוב גם בעברית, ועל זה אנחנו מקפידים וזו לא מדבקה קבועה. אתה תלך ל'כפר השעשועים והם יגידו לך שיש להם הרבה מאוד מדבקות. 

<יצחק קדמן:>
אין שום קשר בין מה שכתוב על המדבקה לבין המציאות. 

<ישראל משען:>
ילד עומד בדמדומי ערב ויורים עליו, חושבים שזה נשק אמיתי. 

<דליה ירום:>
אם היצרן מצא לנכון להזהיר מפני חלקים קטנים, סימן שהוא יודע. 

<יצחק קדמן:>
לא, הוא כיסה את עצמו. שלא יבואו לתבוע אותו, לכן מה אכפת לו לשים שם את כל הדברים האלה. 
<דליה ירום:>
אני לא יכולה לא לתרגם על פי חוק סימון טובין ולא לתת למתרגם את האזהרות.

<יצחק קדמן:>
תיכף אני אראה לך, גם בחנות השנייה, שמה שכתוב באנגלית לא תואם את מה שכתוב בעברית בכלל. 

<דליה ירום:>
אז זאת בעיה. 

<יצחק קדמן:>
עשיתי ביקור מקדים. 

<דליה ירום:>
מה שלא הגיע אליי, אני לא יכולה להיות אחראית לזה. 

<היו"ר זבולון אורלב:>
דבר אחד חשוב מאוד לומר, שעם כל הטענות שיש לנו, ויש לנו טענות למשרדי הממשלה בסוגיה הזאת, יש לי גם טענה גם קשה כלפי ההורים. הורים אחראים צריכים לקרוא היטב את ההוראות והם לא יכולים להיות פטורים מזה, יש להם אחריות כלפי הילדים שלהם והם צריכים לדעת מה הילדים שלהם קונים. 
<יצחק קדמן:>
אבל תן לו כלים. כשאתה שם פתק להורה על צעצוע שהוא במובהק לבן חודש, שזה מתאים רק לגיל 3, אז מה הוא יקנה לבן חודש? תיכף אני אראה לך דוגמאות כאלה. 

<היו"ר זבולון אורלב:>
ליאור, תעשה עסקים טובים.

<ליאור ישראלי-מנהל החנות:>
תודה רבה לכם, בהצלחה. 

<היו"ר זבולון אורלב:>
פורים שמח. 

<הישיבה ננעלה בשעה 12:40.>
